Mount Melbourne

Mount Melbourne er en stratovulkan i Antarktis. Fjellet ligger ved kysten av Victoria Land, mellom Wood Bay og Terra Nova Bay i New Zealands kravområde Ross Dependency.

Mount Melbourne ble oppdaget i 1841 av James Clark Ross, som navnga det etter Lord Melbourne, Storbritannias statsminister under ekspedisjonens planlegging. Fjellet er det mest fremstående landemerket på denne kyststrekningen og har en slående likhet med Etna på Sicilia.

Verneområde
Et område på 6 km2 ved fjellets topp er beskyttet under Antarktistraktaten som et spesielt verneområde (Antarctic Specially Protected Area, ASPA) fordi det inneholder geotermisk oppvarmede jordarter med en variert og unik biologisk sammensetning. De varmeste områdene dannes av fumaroler og gir grobunn for mose, alger og protozoer. Verneområdet dekker omfatter hele den delen av fjellet som ligger over 2200 moh. rundt krateret.

Referanser

Vulkaner i Antarktis
Fjell i Antarktis
Artikler i Antarktis-prosjektet
Fjell over 2000 meter
Victoria Land
Verneområder i Antarktis
Ross Dependency